### Resume

Teknisk Udvalg har besluttet, at der skal udarbejdes lokalplaner for alle kolonihaverne i Vejle Kommune for ikke at miste de værdier, der gør kolonihavelivet attraktivt. Det er blevet til 10 lokalplaner. Lokalplanerne fastholder områdernes anvendelse til kolonihaveformål og regulerer størrelse, placering og udformning af bebyggelse og sikrer offentlig adgang gennem haveforeningerne. Planforslaget har været i ni ugers offentlig høring i perioden 17. marts 2023 - 19. maj 2023. Der er i perioden indkommet 13 indsigelser. Ud af bestemmelser i lokalplanforslagene har indsigelserne især haft fokus på fælles emner, som er blevet særskilt behandlet med uddybende kommentarer. Teknik & Miljø har vurderet indsigelserne og foreslår på den baggrund ændringer af lokalplanen og tillæg.

### Sagsfremstilling

![](data:image/png;base64...)

Figur 1: Kort over lokalplanområdet

Planens historik

Teknisk Udvalg besluttede på mødet 31. maj 2022, pkt. nr. 126, at igangsætte udarbejdelse af lokalplaner og kommuneplantillæg for kolonihaverne i Vejle.

På mødet 7. februar 2023, pkt. nr. 39, besluttede Teknisk Udvalg at fremlægge forslag til lokalplaner for ti kolonihaveområder og tillæg nr. 25.

Byrådet besluttede på møde 8. marts 2023, pkt. nr. 42, at sende lokalplanerne nr. 1380 til 1389 og tillæg nr. 25 i offentlig høring.

Lokalplanerne og tillægget har været i offentlig høring fra 17. marts 2023 til 19. maj 2023.

Der har været afholdt borgermøde 25. april 2023.

Der har været afholdt møder med bestyrelse, deltaget i generalforsamlinger og møder med enkelte beboere i området.

Indsigelser/bemærkninger til lokalplanen

Der er indkommet 15 indsigelser / bemærkninger til lokalplanforslaget.

Bilag 1 omfatter svarene på indsigelser af individuel karakter til lokalplanforslagets bestemmelser. Tallene i indsigelserne henviser til den bestemmelse i lokalplanen, hvor der rettes indsigelse mod. I bilag 1 findes en oversigt over ændringer i lokalplanforslag nr. 1384, som følge af de indkomne indsigelser og bemærkninger.

Af hensyn til omfanget af indsigelser og svarene på dem, er der i gennemgangen af alle de indkomne indsigelser til de ti lokalplanforslag blevet udvalgt en række fælles emner, som indsigere har haft speciel fokus på. Disse fælles emner er blevet særskilt besvaret med uddybende kommentarer i bilag 2.

Indsigelserne til bestemmelserne til lokalplanforslag nr. 1384 har især haft fokus på fem af de fælles emner. De fem emner, hvor tallene henviser til besvarelserne i de uddybende kommentarer i bilag nr. to er:

1. Udvidelse af perioden for overnatning
2. [adresse] størrelse
3. Antal og opførelse af småhusbygninger
4. Lovliggørelse af eksisterende forhold
5. Bygningsregulerende bestemmelser

Primære ændringer i lokalplanforslaget

Antallet af småbygninger slettes af bestemmelsen, da det ikke er antallet af småbygninger, som er afgørende for områdets karakter, men derimod det samlede areal. Det betyder, at kolonisterne kan selv bestemme, hvordan de ønsker at anvende de fastsatte kvadratmeter for småbygninger.

Traditionelle drivhuse i glas er ikke beregnet til beboelse og de behandles heller ikke brandmæssigt, hvorfor de ikke skal indgå i beregningen af det samlede areal af småbygninger. For legehuse fastsættes en maksimal størrelse på 3,0 m² og højden øges til 1,80 meter for at opnå større brugsværdi. Legehuse indgår ikke i det samlede areal for småbygninger.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag 1.

Resumé af Teknik & Miljøs uddybende svar til de fælles emner kan ses i det vedlagte bilag 2.

Teknik & Miljøs anbefalinger til alle ændringer i alle lokalplanforslagene er samlet i bilag 3.

### Klima og resiliensvurdering

Nyt byggeri og anlægsarbejde vil altid øge udledningen af CO2. Den bæredygtige byudvikling opnås blandt andet ved at spare på arealerne og fokusere på kvalitet. Eksisterende byområder kan genanvendes og udnytte kollektiv trafik og kollektiv forsyning bedre. Det betyder også, at den del af byudviklingen, som foregår i endnu ubebyggede områder, skal foregå med ressourcebevidsthed og tage hensyn til arealforbruget, vandmiljøet og klimaforandringerne.

Kolonihaveområderne, som ligger bynært, har en positiv virkning på transportbehovet og giver mulighed for at tilbringe weekender og ferier tæt på boligen. [adresse] har betydning for livskvaliteten for en stor gruppe mennesker. For [adresse] øvrige indbyggere giver det også mulighed for en attraktiv gåtur i de grønne områder. Dette er medvirkende til at øge den sociale bæredygtighed. Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og byrådet.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for byrådet, at lokalplan nr. 1384 og tillæg nr. 25 til [adresse] 2021-2033 vedtages endeligt med de af forvaltningen indstillede ændringer, og |
| at | indsigerne orienteres om byrådets behandling af indsigelserne og om Teknik & Miljøs bemærkninger til indsigelserne. |

### Beslutning

Anbefalet.

George Clausen var fraværende.